b'\n_START_ARTICLE_\nEscherichia coli\n_START_SECTION_\nE. coli v znanosti\n_START_PARAGRAPH_\nLeta 1969 je Jonathanu Beckwithu uspela prva izolacija posameznega gena ravno iz te bakterije. Prav tako je bil genom te bakterije prvi, kateremu so v celoti prebrali celotno nukleotidno zaporedje._NEWLINE_E. coli je bakterijska vrsta, ki se najpogosteje uporablja pri raziskavah v mikrobiologiji. Njen celoten genom je \xc5\xbee namre\xc4\x8d poznan. Izolirani so \xc5\xa1tevilni specifi\xc4\x8dni sevi te vrste bakterije. V sodobni biotehnologiji se E. coli uporablja za industrijsko biosintezo insulina, aminokislin in drugih biotehnolo\xc5\xa1kih proizvodov. Za uporabo v te namene je pomembno tudi dejstvo, da E. coli predstavlja normalno \xc4\x8dlove\xc5\xa1ko \xc4\x8drevesno floro in zato ne povzro\xc4\x8da alergijskih reakcij.'